Sigulda
<s>Sigulda (njemački: Segewold, ruski: Сигулда) je grad od 14,367 stanovnika u sredini Latvije.</s>

<s>Geografske karakteristike</s>

<s>Sigulda se nalazi u Regiji Vidzeme u pitoresknoj dolini rijeke Gauje, udaljena 53 km istočno od glavnog grada Rige.</s>

<s>Historija</s>

<s>Sigulda je dobila status grada tek 1928., iako je njena historija mnogo starija.</s><s>Ugrofinsko pleme Livonci naselilo se donjem toku rijeke Gauje u 11. vijeku.</s><s>Legende i dokumenti svjedoče o nizu utvrda sa palisadama (Satesele, Turaida i Kubesele).</s>

<s>Nakon što su germanski viteški redovi zauzeli Vidzemu, ona je 1207. podijeljena između Livonskog bratstva mača i biskupa od Rige Alberta.</s>

<s>Livonsko bratstvo mača koje je dobilo kraj na lijevoj obali Gauje je između 1204.-1209. sagradilo zamak Siegewald (prevedeno: Pobjednička šuma) koji je kasnije pretvoren u utvrdu samostanskog tipa.</s><s>Pored utvrde izraslo je trgovište, koje je podiglo crkvu.</s><s>Kršćansku kongregaciju osnovao je 1266.</s><s>Papinski legat Vilim iz Modene.</s>

<s>Zamak Turaida (danas muzej) podignut je 1214. na desnoj obali obali Gauje, kao jedna od rezidencija biskupa od Rige.</s><s>Nakon požara 1776. zamak je napušten (restauracija započela 1953.)</s>

<s>Za Livonskog rata (1558.-1573.) utvrdu Siegewald su dva puta razorile ruske trupe.</s><s>Posljednji Veliki majstor Livonskog reda Gotthard Kettler predao je teritorij Livonskog reda Poljsko-Litvanskoj Uniji u zamjenu za zaštitu od Ivana Groznog, pa je i Sigulda promjenila gospodara.</s>

<s>Za Švedsko-poljskog rata (1600.-1629.) utvrda i mjesto su razoreni artiljerijskom vatrom zaraćenih strana.</s><s>Srednjovjekovna utvrda Siegewald izgubila je vojni značaj pa je pretvorena u dvorac.</s>

<s>Neogotički - Novi dvorac Sigulda pored srednjovjekovne utvrde, podigao je knez Kropotkin 1878. (restauracija 1936.)</s>

<s>Novi uzlet Sigulde počeo je krajem 19. vijeka, nakon izgradnje ceste Riga-Pskov i željezničke pruge Riga-Valka.</s><s>Na prijelazu u 20. vijek familija kneza Kropotkina, vlasnika Novog dvorca, transformirala je Siguldu u popularnu turističku destinaciju. turisti su se mogli šetati alpskim stazama, razgledati ostatke starih zamkova, pećine i zabaviti se vozeći se fijakerima ili bobom.</s>

<s>Od 1923.</s><s>Sigulda ima urbanistički plan, sa jasno određenim parametrima za buduću gradnju.</s><s>Za Drugog svjetskog rata srušena je željeznička stanica i most na Gauji.</s>

<s>Za Latvijske SSR od 1946.</s><s>Sigulda se razvija i kao industrijski grad, pa je u periodu 1950.-1961. bio administrativni, ekonomski i kulturni centar malog rajona.</s>

<s>Početkom 1950-ih Sigulda je kooptirala susjedna naselja Krimuldu i Turaidu, tad su počela sa radom tri lječilišta i turistički centar u Turaidi.</s><s>Promet do Krimulde na desnoj obali Gauje je poboljšan izgradnjom žičare 1969.</s><s>Nakon izgradnje staze za sankanje i bob 1986.</s><s>Sigulda je postala međunarodni centar za te sportove.</s><s>Nacionalni park Gauja godišnje posjeti oko 1,5 milijuna turista.</s>

<s>Pobratimski gradovi</s>

<s>Sigulda ima ugovore o pobratimstvu sa slijedećim gradovima;</s>

<s>Izvori</s>

<s>Vanjske veze</s>

<s>Sigulda</s>

<s>Gradovi u Letoniji</s>

